Document ID: 32007R0681

RÅDETS FORORDNING (EF) Nr. 681/2007
af 13. juni 2007
om ændring af listerne over bobehandlinger og kuratorer i bilag A, B og C til forordning (EF) nr. 1346/2000 om konkurs
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1346/2000 af 29. maj 2000 om konkurs (1), særlig artikel 45,
under henvisning til forslag fra Kommissionen, og
ud fra følgende betragtninger:
(1)
I bilag A, B og C til forordning (EF) nr. 1346/2000 er anført de betegnelser, der benyttes i medlemsstaternes nationale lovgivning for de bobehandlinger og kuratorer, på hvilke forordningen finder anvendelse. I bilag A er anført bobehandlinger omhandlet i forordningens artikel 2, litra a). I bilag B er anført bobehandlinger omhandlet i forordningens artikel 2, litra c), og i bilag C er anført kuratorer omhandlet i forordningens artikel 2, litra b).
(2)
Bilag A, B og C til forordning (EF) nr. 1346/2000 blev ændret ved tiltrædelsesakten af 2003, så de også kom til at omfatte bobehandlinger og kuratorer i de ti medlemsstater, der tiltrådte Den Europæiske Union i 2004, samt ved forordning (EF) nr. 603/2005 (2), forordning (EF) nr. 694/2006 (3), der ændrede de nævnte bilag for så vidt angår flere medlemsstater, og forordning (EF) nr. 1791/2006, så de også kom til at omfatte bobehandlinger og kuratorer i Bulgarien og Rumænien.
(3)
Den 29. august 2006 underrettede Den Tjekkiske Republik i medfør af artikel 45 i forordning (EF) nr. 1346/2000 Kommissionen om ændringer i listerne i bilag A, B og C til nævnte forordning.
(4)
Den 26. januar 2007 underrettede Rumænien i medfør af artikel 45 i forordning (EF) nr. 1346/2000 Kommissionen om ændringer i listerne i bilag A, B og C til nævnte forordning.
(5)
Den 27. februar 2007 underrettede Italien i medfør af artikel 45 i forordning (EF) nr. 1346/2000 Kommissionen om ændringer i listerne i bilag B og C til nævnte forordning.
(6)
Den 23. marts 2007 underrettede Sverige i medfør af artikel 45 i forordning (EF) nr. 1346/2000 Kommissionen om en ændring i listen i bilag C til nævnte forordning.
(7)
Det Forenede Kongerige og Irland er bundet af forordning (EF) Nr. 1346/2000 og deltager derfor i medfør af artikel 45 i nævnte forordning i vedtagelsen og anvendelsen af denne forordning.
(8)
I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark.
(9)
Forordning (EF) nr. 1346/2000 bør ændres i overensstemmelse hermed -
UDSTEDT FØLGENDE FORORDNING:
Artikel 1
Forordning (EF) nr. 1346/2000 ændres således:
1)
Bilag A erstattes af teksten i bilag I til nærværende forordning.
2)
Bilag B erstattes af teksten i bilag II til nærværende forordning.
3)
Bilag C erstattes af teksten i bilag III til nærværende forordning.
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Betegnelserne i bilag A, B og C vedrørende Den Tjekkiske Republik finder dog anvendelse fra den 1. januar 2008.
Denne forordning er bindende i alle enkeltheder og gælder umiddelbart i hver medlemsstat i overensstemmelse med traktaten om oprettelse af Det Europæiske Fællesskab.
Udfærdiget i Luxembourg, den 13. juni 2007.

Labels: 12
11
4
18